આ સ્થિતિ માં ભાજપ અને સંઘ સામે ત્રણ પ્રશ્નો છે,પહેલો કે શું વાજપાયી પછી ભાજપ ની અંદર સર્જાયેલો શૂન્યાવકાશ જે 2014 પછી ક્યાંય દેખાતો નથી એ પાછો ઉભો થશે? બીજો પ્રશ્ન શું હવે મોદી અને શાહ ની રણનીતિ ને જ સંઘ પરિવાર માની લેશે જેમાં સત્તા જ અંતિમ સત્ય છે અને સત્તા પામવા માટે નો વિચાર જ હિન્દુત્વ છે? ત્રીજો પ્રશ્ન શું વાજપાયી ના સમયે ભાજપ નું કોંગ્રેસીકરણ થાય છે એવી સંઘ ની જે ચિંતા હતી એ મોદી-શાહ ના સમય માં હવે નવા સ્વરૂપે સામે આવશે જે સંઘ ને આત્મચિંતનમાટે પ્રેરશે ? કેમકે આજે શાહ ની રણનીતિ ને જો તમે નજીક થી સમજશો તો ખ્યાલ આવશ કે સત્તા માટે શાહ વ્યક્તિ ગમે તે પક્ષ નો હોય એને સ્વીકારવા તૈયાર છે કેસરિયો ખેસ આપવા તૈયાર છે. વાજપાયી વખતે સંઘ ને આજ ચિંતા હતી કે જો આ લાંબો સમય ચાલશે તો ભાજપ અને સંઘ પોતાની ઓળખ ખોઈ બેસસે,આજે એજ વાત શાહ અને મોદી કરી રહ્યા છે એમને સત્તા માટે કોઈ ને પણ અપનાવા માં છોછ નથી તો જો આવું ચાલતું રહયું તો આવનાર સમય માં ભાજપ ની ઓળખ શું ?